pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ศูนย์บริการร่วมฯ ลงพื้นที่ให้ความรู้ด้านกฎหมายและงานบริการของกระทรวงยุติธรรม แก่ประชาชนในเขตบางคอแหลม กรุงเทพฯ
วันจันทร์ที่ 19 มีนาคม 2561
ศูนย์บริการร่วมฯ ลงพื้นที่ให้ความรู้ด้านกฎหมายและงานบริการของกระทรวงยุติธรรม แก่ประชาชนในเขตบางคอแหลม กรุงเทพฯ
ศูนย์บริการร่วมฯ ลงพื้นที่ให้ความรู้ด้านกฎหมายและงานบริการของกระทรวงยุติธรรม แก่ประชาชนในเขตบางคอแหลม กรุงเทพฯ
เมื่อเสาร์ที่ 17 มีนาคม 2561
นายบํานาญ สุวรรณรักษ์ หัวหน้าศูนย์บริการร่วมกระทรวงยุติธรรม
พร้อมด้วยเจ้าหน้าที่ ลงพื้นที่จัดโครงการศูนย์บริการร่วมกระทรวงยุติธรรมเคลื่อนที่
ประจําปีงบประมาณ พ.ศ. 2561 ร่วมกับสํานักงานเขตบางคอแหลม ภายใต้โครงการ
ไทยนิยม ยั่งยืน ของรัฐบาล ใน 3 ชุมชน ประกอบด้วย ชุมชนร่วมใจพัฒนา ชุมชนหลังโรงพยาบาลเจริญกรุงประชารักษ์ และชุมชนหลังสามร้อยห้อง ทั้งนี้ เพื่อเผยแพร่ประชาสัมพันธ์บทบาทภารกิจและงานบริการของกระทรวงยุติธรรม รวมทั้งกฎหมายที่จําเป็นแก่ประชาชน เช่น ความรู้เกี่ยวกับสิทธิของผู้เสียหายและจําเลยในคดีอาญาตามพระราชบัญญัติค่าตอบแทนผู้เสียหาย และค่าทดแทนและค่าใช้จ่ายแก่จําเลยในคดีอาญา พ.ศ.2544 และที่แก้ไขเพิ่มเติม (ฉบับที่ 2) พ.ศ.2559 และการให้ความช่วยเหลือประชาชนตามพระราชบัญญัติกองทุนยุติธรรม พ.ศ. 2558 เป็นต้น
นอกจากนี้ ได้รับเรื่องร้องเรียนหรือร้องทุกข์ของประชาชนที่ไม่ได้รับความเป็นธรรมเพื่อนําส่งต่อ
ให้หน่วยงานที่มีอํานาจหน้าที่พิจารณาดําเนินการต่อไป ซึ่งจะมีการติดตามผลการดําเนินงาน
เพื่อแจ้งผลให้ผู้ร้องทราบเป็นระยะๆ โดยมีนายสุวัฒน์ ตันเสถียร ผู้อํานวยการเขตบางคอแหลม และผู้แทนจากหน่วยงานต่างๆ เข้าร่วมให้บริการที่เกี่ยวข้องแก่ประชาชนด้วย
รัฐบาลไทย-ข่าวทำเนียบรัฐบาล-รัฐมนตรีฯ สุริยะ เป็นประธานการประชุมมอบนโยบายการจัดทำคำของบประมาณรายจ่าย ประจำปีงบประมาณ พ.ศ. 2563
วันศุกร์ที่ 2 สิงหาคม 2562
รัฐมนตรีฯ สุริยะ เป็นประธานการประชุมมอบนโยบายการจัดทําคําของบประมาณรายจ่าย ประจําปีงบประมาณ พ.ศ. 2563
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เป็นประธานการประชุมมอบนโยบายการจัดทําคําของบประมาณรายจ่าย ประจําปีงบประมาณ พ.ศ. 2563 ของกระทรวงอุตสาหกรรม
วันนี้ (2 สิงหาคม 2562) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เป็นประธานการประชุมมอบนโยบายการจัดทําคําของบประมาณรายจ่าย ประจําปีงบประมาณ พ.ศ. 2563 ของกระทรวงอุตสาหกรรม โดยมีนายพสุ โลหารชุน ปลัดกระทรวงอุตสาหกรรม นายศิริรุจ จุลกะรัตน์ นางสาวนิสากร จึงเจริญธรรม นายอภิจิณ โชติกเสถียร นายสุรพล ชามาตย์ รองปลัดกระทรวงอุตสาหกรรม ผู้บริหารระดับสูงของกระทรวงอุตสาหกรรม และผู้แทนจากสํานักงบประมาณเข้าร่วม ณ ห้องประชุม อก.1 ชั้น 2 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-รองปลัดฯ ภานุวัฒน์ Conference คณะกรรมการส่งเสริมและพัฒนาดิจิทัลเพื่อเศรษฐกิจและสังคม ครั้งที่ 1/2563
วันพฤหัสบดีที่ 2 เมษายน 2563
รองปลัดฯ ภานุวัฒน์ Conference คณะกรรมการส่งเสริมและพัฒนาดิจิทัลเพื่อเศรษฐกิจและสังคม ครั้งที่ 1/2563
นายภานุวัฒน์ ตริยางกูรศรี รองปลัดกระทรวงอุตสาหกรรม   Conference คณะกรรมการส่งเสริมและพัฒนาดิจิทัลเพื่อเศรษฐกิจและสังคม ครั้งที่ 1/2563 ณ ห้องประชุม อก. 2 ชั้น 3 อาคารสํานักงานปลัดกระทรวงอุตสาหกรรม
วันที่ 1 เมษายน 2563 นายภานุวัฒน์ ตริยางกูรศรี รองปลัดกระทรวงอุตสาหกรรม ในฐานะผู้บริหารเทคโนโลยีสารสนเทศระดับสูงกระทรวงอุตสาหกรรม เป็นผู้แทนหลักในคณะกรรมการส่งเสริมและพัฒนาดิจิทัลเพื่อเศรษฐกิจและสังคม พร้อมด้วย นางสาวณิรดา วิสุทธิชาติธาดา ผู้อํานวยการศูนย์เทคโนโลยีสารสนเทศและการสื่อสาร เข้าประชุม Conference คณะกรรมการส่งเสริมและพัฒนาดิจิทัลเพื่อเศรษฐกิจและสังคม ครั้งที่ 1/2563 โดยมี นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม เป็นประธานกรรมการ ณ ห้องประชุม อก. 2 ชั้น 3 อาคารสํานักงานปลัดกระทรวงอุตสาหกรรม
เนื้อหาหลักในการประชุม เน้นถึงผลกระทบและแนวทางการเตรียมความพร้อมเพื่อรับมือกับ Disruptive Technology ของประเทศไทย รายงานผลการวัดมูลค่าเศรษฐกิจดิจิทัล (ร่าง) นโยบายและแผนเฉพาะด้านการพัฒนากําลังคนให้พร้อมเข้าสู่ยุคเศรษฐกิจและสังคมดิจิทัล ระยะที่ 1 (พ.ศ. 2563 - 2565) (แผนปฏิบัติการ) โดย กระทรวงอุตสาหกรรมได้เสนอให้กําหนดตัวชี้วัดยุทธศาสตร์บุคลากรวิชาชีพด้านดิจิทัล โดยเฉพาะอย่างยิ่งในสาขาที่ขาดแคลนวัดผลเป็นเชิงตัวเลข (จํานวนคน) เพื่อให้สามารถประเมินการดําเนินงานที่แม่นยําและง่ายต่อการติดตามผลในอนาคตได้
รัฐบาลไทย-ข่าวทำเนียบรัฐบาล-ออมสิน แจงข่าวผู้ถือบัตรสวัสดิการแห่งรัฐเปิดบัญชีเงินฝากกับธนาคารออมสิน ได้รับเงินโอน 3,000 บาทจากรัฐบาล ไม่เป็นความจริง
วันพฤหัสบดีที่ 31 มกราคม 2562
ออมสิน แจงข่าวผู้ถือบัตรสวัสดิการแห่งรัฐเปิดบัญชีเงินฝากกับธนาคารออมสิน ได้รับเงินโอน 3,000 บาทจากรัฐบาล ไม่เป็นความจริง
ตามที่มีข่าวในสื่อออนไลน์ระบุว่าประชาชนผู้มีบัตรสวัสดิดการแห่งรัฐในพื้นที่ จ.อุทัยธานี เดินทางไปเปิดบัญชีเงินฝากที่ ธ.ออมสิน สาขาหนองฉาง และสาขาบ้านไร่ จํานวนมาก เนื่องจากมีกระแสข่าวลือเปิดบัญชีและทําบัตร ATM กับ ธ.ออมสินเพื่อรับเงิน 3,000 บาทจากรัฐบาล
รายงานข่าวจากธนาคารออมสินแจ้งว่า ตามที่มีข่าวในสื่อออนไลน์ระบุว่า ประชาชนผู้มีบัตรสวัสดิดการแห่งรัฐในพื้นที่จังหวัดอุทัยธานี ได้เดินทางไปเปิดบัญชีเงินฝากที่ธนาคารออมสิน สาขาหนองฉาง และสาขาบ้านไร่ จํานวนมาก เนื่องจากมีกระแสข่าวลือให้ประชาชนกลุ่มดังกล่าวเปิดบัญชีและทําบัตร ATM กับธนาคารออมสินเพื่อรับเงิน 3,000 บาทจากรัฐบาลนั้น ธนาคารฯ ขอชี้แจงว่าไม่เป็นความจริง โดยบทบาทหน้าที่ของธนาคารออมสินต่อโครงการลงทะเบียนเพื่อสวัสดิการแห่งรัฐ คือ รับลงทะเบียน เปิดบัญชีให้กับผู้ถือบัตรสวัสดิการแห่งรัฐ เพื่ออํานวยความสะดวกแก่ผู้ถือบัตรในการรับโอนเงินจากรัฐบาลในการมอบสวัสดิการ รวมถึงเผยแพร่ประชาสัมพันธ์ต่างๆ เกี่ยวกับโครงการเท่านั้น ข่าวลือดังกล่าวจึงไม่มีมูลความจริงแต่อย่างใด
อย่างไรก็ตาม ธนาคารฯ ได้มีการประชาสัมพันธ์หรือต่อยอดโครงการลงทะเบียนเพื่อสวัสดิการแห่งรัฐ โดย ธนาคารออมสินได้ดําเนินการตามนโยบายรัฐบาล คือการให้บริการบัญชีเงินฝากเพื่อเข้าถึงบริการทางการเงินขั้นพื้นฐาน (Basic Banking Account) โดยมีวัตถุประสงค์เพื่อสนับสนุนให้ผู้มีรายได้น้อยและผู้สูงอายุสามารถเข้าถึงบริการทางการเงินได้มากขึ้น ซึ่งธนาคารออมสินได้แนะนําเกี่ยวกับการเปิดบัญชีเงินฝากพื้นฐาน ตามวัตถุประสงค์ของรัฐบาลมาอย่างต่อเนื่อง รวมถึงพนักงานได้แนะนําประชาชนที่เดินทางมาติดต่อเปิดบัญชีที่สาขาในจังหวัดอุทัยธานีดังกล่าวด้วย
สําหรับบัญชีเงินฝากพื้นฐาน ผู้ฝากต้องเป็นบุคคลธรรมดาที่ถือบัตรสวัสดิการแห่งรัฐ หรือเป็นผู้มีสัญชาติไทย อายุ 65 ปีขึ้นไป 1 คน เปิดได้ 1 บัญชี ได้รับอัตราดอกเบี้ยเหมือนเงินฝากเผื่อเรียกปกติของธนาคารฯ แต่ได้รับสิทธิประโยชน์คือ เปิดบัญชีแล้วยังไม่ต้องฝากเงินทันที ไม่มีค่ารักษาบัญชี และสมัครใช้บัตรอิเล็กทรอนิกส์ได้ฟรี (เฉพาะบัตรออมสิน เดบิต เบสิค) โดยไม่มีค่าธรรมเนียมแรกเข้า ค่าธรรมเนียมรายปี และค่าออกบัตรใหม่เมื่อบัตรหมดอายุ
รัฐบาลไทย-ข่าวทำเนียบรัฐบาล-การสัมมนาวิชาการเวทีสำนักงานเศรษฐกิจการคลัง (FPO Forum) ภายใต้โครงการขยายบทบาทสำนักงานเศรษฐกิจการคลังสู่ภูมิภาค ครั้งที่ 4/2560
วันอังคารที่ 18 กรกฎาคม 2560
การสัมมนาวิชาการเวทีสํานักงานเศรษฐกิจการคลัง (FPO Forum) ภายใต้โครงการขยายบทบาทสํานักงานเศรษฐกิจการคลังสู่ภูมิภาค ครั้งที่ 4/2560
สศค. จะจัดงานสัมมนาวิชาการเวทีสํานักงานเศรษฐกิจการคลัง (FPO Forum) ภายใต้โครงการขยายบทบาทสํานักงานเศรษฐกิจการคลังสู่ภูมิภาคครั้งที่ 4/2560 ในวันศุกร์ที่ 21 ก.ค. 2560 เวลา 08.00 – 16.00 น.ณ โรงแรมลพบุรีอินน์ รีสอร์ท อ.เมือง จ.ลพบุรี
นายกฤษฎา จีนะวิจารณะ ผู้อํานวยการสํานักงานเศรษฐกิจการคลัง เปิดเผยว่า สํานักงานเศรษฐกิจการคลัง (สศค.) จะจัดงานสัมมนาวิชาการเวทีสํานักงานเศรษฐกิจการคลัง (FPO Forum) ภายใต้โครงการขยายบทบาทสํานักงานเศรษฐกิจการคลังสู่ภูมิภาคครั้งที่ 4/2560 ในวันศุกร์ที่ 21 กรกฎาคม 2560 เวลา 08.00 – 16.00 น.ณ โรงแรมลพบุรีอินน์ รีสอร์ท อําเภอเมือง จังหวัดลพบุรี เพื่อเป็นเวทีในการขยายบทบาท เสริมสร้างความรู้ ความเข้าใจ และประชาสัมพันธ์ภารกิจของ สศค. ทั้งในด้านนโยบายและผลงานวิชาการไปสู่ส่วนราชการ สถาบันการศึกษา ภาคธุรกิจเอกชน ประชาชนในส่วนภูมิภาค และองค์กรปกครองส่วนท้องถิ่น พร้อมทั้งรับฟังและแลกเปลี่ยนความคิดเห็นร่วมกับผู้ทรงคุณวุฒิ นักวิชาการ ตัวแทนจากหน่วยงานภาครัฐ ภาคเอกชน และประชาชนทั่วไป
การสัมมนาในครั้งนี้ แบ่งออกเป็น 2 ช่วง โดยในช่วงเช้า จะเป็นการเสวนาในหัวข้อ “เศรษฐกิจภาคกลาง อู่ข้าวอู่น้ํา แหล่งกําเนิดอารยธรรมไทย” โดยได้รับเกียรติจากผู้ทรงคุณวุฒิ ประกอบด้วย 1) นายสมนึก เต็งชาตะพันธุ์ ประธานสภาอุตสาหกรรมจังหวัดลพบุรี 2) นายธวัชชัย เศรษฐจินดา กรรมการรองเลขาธิการหอการค้าไทย 3) นายอรรถพล วรรณกิจ ผู้อํานวยการการท่องเที่ยวแห่งประเทศไทย สํานักงานลพบุรี และ 4) ดร. พิสิทธิ์ พัวพันธ์ ผู้เชี่ยวชาญเฉพาะด้านเศรษฐกิจมหภาค สํานักงานเศรษฐกิจการคลัง โดยมี ดร. กุสุมา คงฤทธิ์ สํานักนโยบายเศรษฐกิจมหภาค สํานักงานเศรษฐกิจการคลัง เป็นผู้ดําเนินรายการ
ขณะที่ในช่วงบ่ายจะเป็นการเสวนาในหัวข้อ “รู้ลึก รู้ทัน การเงินฐานราก” ซึ่งได้รับเกียรติจากผู้ทรงคุณวุฒิ ประกอบด้วย 1) นางชุติมา สุขสวัสดิ์อํานวย ผู้อํานวยการธนาคารออมสินเขตลพบุรี 2) นายคะนึง พรหมรัตน์ ประธานกองทุนหมู่บ้านโคกลําพาน และ 3) นางสาวเอม เจริญทองตระกูล สํานักนโยบายพัฒนาระบบการเงินภาคประชาชน สํานักงานเศรษฐกิจการคลัง ร่วมเป็นวิทยากร และดําเนินรายการโดย นางสาวกุลนิดา แววรวีวงศ์ สํานักนโยบายการออมและการลงทุน สํานักงานเศรษฐกิจการคลัง
สศค. ขอเรียนเชิญผู้สนใจเข้าร่วมงานสัมมนาดังกล่าว โดยไม่เสียค่าใช้จ่ายใด ๆ ทั้งนี้ ผู้สนใจสามารถติดตามข้อมูลเพิ่มเติมได้ที่ www.fpo.go.th
รัฐบาลไทย-ข่าวทำเนียบรัฐบาล-“ยุติธรรม” ขับเคลื่อนแนวทางการประเมินคุณธรรมและความโปร่งใสของหน่วยงานภาครัฐ
วันพฤหัสบดีที่ 20 ธันวาคม 2561
“ยุติธรรม” ขับเคลื่อนแนวทางการประเมินคุณธรรมและความโปร่งใสของหน่วยงานภาครัฐ
กระทรวงยุติธรรม ขับเคลื่อนแนวทางการประเมินคุณธรรมและความโปร่งใสของหน่วยงานภาครัฐ
ในวันพฤหัสบดีที่ ๒๐ ธันวาคม ๒๕๖๑ เวลา ๐๙.๐๐ น.
ณ โรงแรมบัดดี้ โอเรียลทอล ริเวอร์ไซด์ อําเภอปากเกร็ด จังหวัดนนทบุรี
นายวิทยา สุริยะวงค์ รองปลัดกระทรวงยุติธรรม
และหัวหน้าศูนย์ปฏิบัติการต่อต้านการทุจริต กระทรวงยุติธรรม
เป็นประธานเปิดโครงการประชุมเชิงปฏิบัติการเพื่อชี้แจงแนวทางการประเมินคุณธรรมและความโปร่งใส
การดําเนินงานของหน่วยงานภาครัฐและจัดทํามาตรการป้องกันการทุจริต กระทรวงยุติธรรม
จัดโดย ศูนย์ปฏิบัติการต่อต้านการทุจริต กระทรวงยุติธรรม
เพื่อชี้แจงแนวทางการประเมินคุณธรรมและความโปร่งใสในการดําเนินงานของหน่วยงานภาครัฐ
ประจําปีงบประมาณ ๒๕๖๒ แก่หน่วยงานในสังกัดกระทรวงยุติธรรม
และจัดทํามาตรการ แนวทางการป้องกันการทุจริตและประพฤติมิชอบที่อาจเกิดขึ้นในแต่ละส่วน
โดยมี ผู้ปฏิบัติงานด้านการป้องกันปราบปรามการทุจริตและประพฤติมิชอบ
และผู้ปฏิบัติงานด้านบริหารความเสี่ยงและควบคุมภายใน ของหน่วยงานในสังกัดกระทรวงยุติธรรม
จํานวนกว่า ๕๐ คนเข้าร่วมฯ
นายวิทยาฯ กล่าวใจความสําคัญตอนหนึ่งว่า “การป้องกันและปราบปรามการทุจริต
เป็นประเด็นที่รัฐบาลให้ความสําคัญ สังเกตได้จากการกําหนดประเด็นดังกล่าวไว้ในยุทธศาสตร์ชาติระยะ ๒๐ ปี
โดยมีความมุ่งหมายจะยกระดับการรับรู้การทุจริตของประเทศไทยให้สูงขึ้น
ผ่านกระบวนการปลูกฝังค่านิยมความซื่อสัตย์สุจริต และการปราบปรามการทุจริตอย่างจริงจัง
ถึงแม้จะเป็นการดําเนินงานในรูปแบบเดิม เช่น การจัดทําเป็นเอกสารหรือจัดประชุม
แต่นั่นคือการเพิ่มองค์ความรู้เพื่อนําไปปรับใช้ในการดําเนินงาน
ให้ทันกับการเปลี่ยนแปลงของโลกที่เข้าสู่ยุคไอที ซึ่งทุกท่านที่เข้ามาร่วมประชุม
คือเครือข่ายที่จะช่วยกันขับเคลื่อนแนวทางการดําเนินงานด้านความโปร่งใส
ของหน่วยงานภาครัฐให้บรรลุเป้าหมายได้”
รัฐบาลไทย-ข่าวทำเนียบรัฐบาล-รมต.นร.สุวพันธุ์ เป็นประธานการประชุมคณะกรรมการศูนย์บัญชาการติดตามสถานการณ์ (ศตส.)
วันพฤหัสบดีที่ 3 พฤศจิกายน 2559
รมต.นร.สุวพันธุ์ เป็นประธานการประชุมคณะกรรมการศูนย์บัญชาการติดตามสถานการณ์ (ศตส.)
ประชาชนสามารถสอบถามข้อมูลต่าง ๆ ในการถวายบังคมพระบรมศพฯ โทร 1899 ตลอด 24 ชั่วโมง
วันนี้ (2 พฤศจิกายน 2559) เวลา 14.00 น. ณ ตึกสันติไมตรี (หลังใน) ทําเนียบรัฐบาล นายสุวพันธุ์ ตันยุวรรธนะ รัฐมนตรีประจําสํานักนายกรัฐมนตรี เป็นประธานการประชุมคณะกรรมการศูนย์บัญชาการติดตามสถานการณ์ (ศตส.)
ภายหลังจากเลิกประชุมเมื่อเวลาประมาณ 17.00 รัฐมนตรีประจําสํานักนายกรัฐมนตรีได้แถลงข่าวสรุปผลการประชุมฯ ว่า ที่ประชุมได้ติดตามการปฏิบัติงานที่ผ่านมาพบว่า หน่วยงานราชการที่เกี่ยวข้องได้อํานวยความสะดวกแก่ประชาชนเป็นอย่างดี และพบว่าในวันธรรมดา ซึ่งไม่ใช่วันหยุดราชการหรือวันหยุดนักขัตฤกษ์จะมีประชาชนมาถวายบังคมพระบรมศพพระบาทสมเด็จพระปรมินทรมหาภูมิพลอดุลยเดชที่พระที่นั่งดุสิตมหาปราสาทลดลงกว่าช่วงวันหยุดราชการหรือวันหยุดนักขัตฤกษ์ จึงขอให้ประชาชนได้มีโอกาสหมุนเวียนมาช่วงวันธรรมดาซึ่งจะไม่รอนานมากนัก ส่วนการเข้าพื้นที่เพื่อถวายบังคมฯ ยังใช้กําหนดเวลาเดิมระหว่าง 04.00 – 21.00 น. ทุกวัน โดยมีการบริหารจัดการและมาตรการดูแลประชาชนทั้งอํานวยความสะดวกและความปลอดภัยอย่างเต็มที่ ขณะเดียวกัน นักท่องเที่ยวก็มาเที่ยวชมพระบรมมหาราชวังได้เช่นเดียวกันและแผนการจราจรต่าง ๆ หรือจุดจอดรถยนต์ต่าง ๆ ก็เป็นไปตามข้อปฏิบัติเดิมที่แถลงไว้ พร้อมทั้งมีหน่วยแพทย์ของส่วนราชการที่เกี่ยวข้องมาดูแลสุขภาพของประชาชนอย่างใกล้ชิด
สําหรับประชาชนที่มาเป็นกลุ่มเฉพาะหรือองค์กรเอกชนต่าง ๆ จะไม่มีการให้เข้าคิวแทรกของประชาชนแต่อย่างใด เนื่องจากยึดหลักการเข้าคิวของประชาชนที่มาเข้าแถวเป็นหลักสําคัญ ส่วนประชาชนที่มาจากต่างจังหวัดทั่วทุกภูมิภาค รัฐบาลได้มอบหมายให้ส่วนราชการที่เกี่ยวข้องจัดบริการที่พักฟรีเช่นเดิม (กรุงเทพมหานคร กระทรวงการพัฒนาสังคมและความมั่นคงของมนุษย์ สนามม้านางเลิ้ง และโรงเรียนสตรีวิทยา) ทั้งนี้ นายกรัฐมนตรีได้มอบหมายให้ทุกภาคส่วนที่เกี่ยวข้องยึดหลักการให้บริการและอํานวยความสะดวกแก่ประชาชนอย่างต่อเนื่องและสม่ําเสมอเพื่อให้ประชาชนได้รับความสะดวกสบายที่สุดและประชาชนสามารถติดต่อสอบถามข้อมูลต่าง ๆ ได้ตลอด 24 ชั่วโมงที่ศูนย์อํานวยการฯ โทร 1899
********************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รองนายกรัฐมนตรี เป็นประธานพิธีปล่อยขบวนคาราวานรถยนตร์สานสัมพันธ์วัฒนธรรมและการท่องเที่ยวล้านช้างแม่โขง ไทย-จีน ปี 2560
วันศุกร์ที่ 29 กันยายน 2560
รองนายกรัฐมนตรี เป็นประธานพิธีปล่อยขบวนคาราวานรถยนตร์สานสัมพันธ์วัฒนธรรมและการท่องเที่ยวล้านช้างแม่โขง ไทย-จีน ปี 2560
รองนายกรัฐมนตรี เป็นประธานพิธีปล่อยขบวนคาราวานรถยนตร์สานสัมพันธ์วัฒนธรรมและการท่องเที่ยวล้านช้างแม่โขง ไทย-จีน ปี 2560
เมื่อวันอาทิตย์ที่ 24 กันยายน 2560 เวลา15.30 น. (เวลาท้องถิ่นสาธารณรัฐประชาชนจีนซึ่งเร็วกว่าเวลาประเทศไทย 1 ชั่วโมง) ณ Grand Theatre Square หนิงโป
พลเอก ธนะศักดิ์ ปฏิมาประกร รองนายกรัฐมนตรี เป็นประธานพิธีปล่อยขบวนคาราวานรถยนตร์สานสัมพันธ์วัฒนธรรมและการท่องเที่ยวล้านช้างแม่โขง ไทย-จีน ปี 2560 และเข้าร่วมงานเลี้ยงรับรอง โดยนายฉิว ตงเย่า นายกเทศมนตรีเมืองหนิงโป
ทั้งนี้ขบวนคาราวาน จะเดินทางถึงประเทศไทย และจะมีพิธีเลี้ยงต้อนรับที่ศูนย์วัฒนธรรมจีนประจําประเทศไทย ในวันที่ 18 ตุลาคม 2560
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 21 พฤษภาคม 2563 [กระทรวงสาธารณสุข]
วันพฤหัสบดีที่ 21 พฤษภาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 21 พฤษภาคม 2563 [กระทรวงสาธารณสุข]
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 21 พฤษภาคม 2563
รายงานข่าวกรณีโรคติดเชื้อไวรัสโคโรนา2019 (COVID-19)
ประจําวันที่21 พฤษภาคม 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ เหลือผู้ป่วยที่ยังรักษาอยู่ในโรงพยาบาลจํานวน 84 ราย หรือร้อยละ 2.77 ของผู้ป่วยทั้งหมด โดยวันนี้มีผู้ป่วยกลับบ้านได้ 9 ราย รวมผู้ป่วยกลับบ้านสะสม 2,897 ราย หรือคิดเป็นร้อยละ 95.39 ของผู้ป่วยทั้งหมด มีผู้ติดเชื้อรายใหม่เพิ่ม 3 ราย ไม่มีผู้เสียชีวิตเพิ่ม รวมผู้เสียชีวิตสะสม 56 ราย มีผู้ป่วยสะสมทั้งสิ้น 3,037 ราย
สําหรับผู้ติดเชื้อรายใหม่ 3 ราย จําแนกเป็น
เป็นผู้เดินทางไปในสถานที่ชุมชน พบที่กรุงเทพมหานคร 2 ราย
เดินทางกลับมาจากประเทศฟิลิปปินส์และเข้ารับการกักตัวเพื่อเฝ้าระวังในสถานที่ที่รัฐจัดให้ 1 ราย
ขณะนี้สถานการณ์ผู้ติดเชื้อโควิด 19 ของประเทศไทย มีจํานวนผู้ติดเชื้อรายใหม่ต่ํากว่า 10 รายต่อเนื่องกว่า 2 สัปดาห์ ในวันนี้พบผู้ติดเชื้อ 2 รายที่มีประวัติเดินทางไปในสถานที่ชุมชน แสดงให้เห็นว่าการออกนอกบ้าน การเดินทางไปในสถานที่ต่างๆ ที่มีคนรวมกันหรือเข้าใช้บริการจํานวนมาก ยังมีความเสี่ยงที่จะติดเชื้อโควิด 19 ได้ ประกอบกับขณะนี้รัฐบาลได้มีการผ่อนปรนมาตรการในระยะที่ 2 อนุญาตเปิดกิจการ และกิจกรรมต่างๆ ในกลุ่มสีเขียวให้สามารถกลับมาดําเนินการได้อีกครั้ง อาทิ ศูนย์การค้า ห้างสรรพสินค้า ร้านอาหาร สถานที่ออกกําลังกาย ร้านตัดผม เป็นต้น ซึ่งมีผู้เข้าใช้บริการจํานวนมากอาจเพิ่มความเสี่ยงได้เช่นกัน
ในส่วนกระทรวงสาธารณสุขได้มีการปรับระบบบริการทางการแพทย์แบบวิถีใหม่ (New Normal of medical Service) นําเทคโนโลยีเป็นเครื่องมือในการสื่อสารระหว่างแพทย์และคนไข้ได้พูดคุยปรึกษากัน (Tele –medicine) รวมถึงระบบการจัดส่งยาถึงบ้านผู้ป่วย เพื่ออํานวยความสะดวกในการรับบริการ ลดการเดินทางลดความแออัดในการมารับบริการในโรงพยาบาล
อย่างไรก็ตาม ขอเน้นย้ําความสําเร็จในการลดความเสี่ยงการเกิดผู้ติดเชื้อรายใหม่ประชาชนทุกคนมีความสําคัญ หากมีความจําเป็นต้องออกนอกบ้านให้รักษาการ์ดป้องกันตนเอง ด้วยการสวมหน้ากากอนามัย/หน้ากากผ้าทุกครั้ง พกแอลกอฮอล์เจลสําหรับล้างมือ ให้เว้นระยะห่างระหว่างผู้อื่น 1-2 เมตร ไม่นํามือมาสัมผัสใบหน้า ตา จมูก ปาก เมื่อเข้ารับบริการในสถานที่ต่างๆ ให้ลงทะเบียน เข้า-ออก ในแพลตฟอร์มไทยชนะที่รัฐบาลจัดทําขึ้น เพราะหากป่วยจะง่ายต่อการสอบสวนโรคและติดตามผู้สัมผัสเข้าสู่ระบบการเฝ้าระวังโรคได้รวดเร็ว และให้ปฏิบัติตามข้อกําหนดของสถานที่ที่เข้ารับบริการอย่างเคร่งครัด เช่น คัดกรองไข้ การเว้นระยะห่าง รวมถึงหลีกเลี่ยงการเข้ารับบริการในช่วงเวลาที่มีคนจํานวนมาก และเมื่อกลับถึงบ้านให้รีบล้างมือ อาบน้ําทําความสะอาดร่างกายทันที หลีกเลี่ยงการคลุกคลีใกล้ชิดกับคนในครอบครัว และขอให้ปฏิบัติตามคําแนะนําของกระทรวงสาธารณสุขให้เป็นนิสัยเพื่อความปลอดภัยของทุกคน
******************************
21 พฤษภาคม2563
รัฐบาลไทย-ข่าวทำเนียบรัฐบาล-นรม. เป็นประธานในงานพิธีมหามงคลเจริญพระพุทธมนต์ ถวายพระราชกุศล พระบาทสมเด็จพระปรมินทรมหาภูมิพลอดุลยเดช บรมนาถบพิตร
วันจันทร์ที่ 28 สิงหาคม 2560
นรม. เป็นประธานในงานพิธีมหามงคลเจริญพระพุทธมนต์ ถวายพระราชกุศล พระบาทสมเด็จพระปรมินทรมหาภูมิพลอดุลยเดช บรมนาถบพิตร
และถวายพระพรชัยมงคล กับถวายพระราชกุศลแด่สมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 เนื่องในโอกาสวันเฉลิมพระชนมพรรษา 85 พรรษา 12 สิงหาคม 2560
วันนี้ (22 สิงหาคม 2560) เลา 17.50 น. ณ พระลานพระราชวังดุสิต พลเอก ประยุทธ์ จันทร์โอชา นายกรัฐมนตรี พร้อมด้วย รองศาสตราจารย์ นราพร จันทร์โอชา ภริยา เป็นประธานในงานพิธีมหามงคลเจริญพระพุทธมนต์ ถวายพระราชกุศล พระบาทสมเด็จพระปรมินทรมหาภูมิพลอดุลยเดช บรมนาถบพิตร และถวายพระพรชัยมงคลกับถวายพระราชกุศลแด่สมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 เนื่องในโอกาสวันเฉลิมพระชนมพรรษา 85 พรรษา 12 สิงหาคม 2560
เมื่อนายกรัฐมนตรีและภริยาเดินทางถึงพระลานพระราชวังดุสิต เจ้าหน้าที่สํานักพระราชวังเชิญ นายกรัฐมนตรีและภริยาถวายราชสักการะพระบรมราชานุสรณ์พระบาทสมเด็จพระจุลจอมเกล้าเจ้าอยู่หัว จากนั้นเชิญนายกรัฐมนตรีและภริยาเข้าสู่พลับพลาพิธีและนั่ง ณ ที่จัดไว้ สมเด็จพระอริยวงศาคตญาณ สมเด็จพระสังฆราช สกลมหาสังฆปริณายกเสด็จถึงพลับพลาพิธี จากนั้นนายกรัฐมนตรีจุดธูปเทียนเครื่องนมัสการบูชาพระคันธารราษฎร์พร้อมกราบ และจุดธูปเทียนเครื่องทองน้อยถวายราชสักการะพระบรมฉายาลักษณ์ พระบาทสมเด็จพระปรมินทรมหาภูมิพลอดุลยเดชบรมนาถบพิตรพร้อมกราบ
จากนั้น นายกรัฐมนตรี ได้เปิดกรวยกระทงดอกไม้ธูปเทียนแพ หน้าพระฉายาลักษณ์สมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 พร้อมกราบ เจ้าหน้าที่กรมการศาสนาอาราธนาศีล สมเด็จพระอริยวงศาคตญาณ สมเด็จพระสังฆราช สกลมหาสังฆปริณายกให้ศีล โดยมีพระสงฆ์ 241 รูป สวดมาติกา เจ้าพนักงานภูษามาลาลาดภูษาโยง
จากนั้น นายกรัฐมนตรี ทอดผ้าไตรพระสงฆ์ จํานวน 10 รูป ส่วนข้าราชการชั้นผู้ใหญ่ทอดผ้าไตรพระสงฆ์จนครบ 240 รูป พระสงฆ์สดับปกรณ์ นายกรัฐมนตรีกรวดน้ํา พระสงฆ์ถวายอนุโมทนา ถวายอดิเรก เจ้าหน้าที่กรมการศาสนาอาราธนาพระปริตร พระสงฆ์ 241 รูปเจริญพระพุทธมนต์และถวายพระพรชัยมงคล สมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 นายกรัฐมนตรีประเคนจตุปัจจัยไทยธรรมพระสงฆ์ จํานวน 10 รูป ส่วนข้าราชการชั้นผู้ใหญ่ประเคนจตุปัจจัยไทยธรรมจนครบ 241 รูป
จากนั้น นายกรัฐมนตรีกรวดน้ํา พระสงฆ์ถวายอนุโมทนา ถวายอดิเรก นายกรัฐมนตรีกราบที่หน้าพระคันธารราษฎร์ กราบที่หน้าเครื่องนมัสการ กราบที่หน้าพระบรมฉายาลักษณ์ และพระฉายาลักษณ์สมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 ตามลําดับ
ต่อจากนั้น นายกรัฐมนตรีและภริยายืนประนมมือส่งริ้วขบวนอัญเชิญพระคันธารราษฎร์ และพลอากาศตรี สุพิชัย สุนทรบุระ ผู้อัญเชิญพระคันธารราษฎร์ เข้ากราบพระคันธารราษฎร์ เพื่ออัญเชิญกลับพระที่นั่งอัมพรสถาน เจ้าพนักงานอัญเชิญพระคันธารราษฎร์ออกจากพลับพลาพิธีขึ้นประดิษฐานบนรถยนต์พระประเทียบ พระสงฆ์เจริญชัยมงคลคาถา รถยนต์พระประเทียบอัญเชิญพระคันธารราษฎร์ ออกจากพระลานพระราชวังดุสิตผ่านประตูภูธรลีลาศ นายกรัฐมนตรีกราบทูลลาสมเด็จพระอริยวงศาคตญาณ สมเด็จพระสังฆราช สกลมหาสังฆปริณายก จากนั้นนายกรัฐมนตรีและภริยาเดินทางกลับ เป็นเสร็จงานพิธี
...........................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ขีดเส้น 31 มีนา 61 ไทยปลอดต่างด้าวผิด กม. ย้ำ รัฐพยายามเต็มที่หวังหลุดเทียร์
วันพุธที่ 15 พฤศจิกายน 2560
ขีดเส้น 31 มีนา 61 ไทยปลอดต่างด้าวผิด กม. ย้ํา รัฐพยายามเต็มที่หวังหลุดเทียร์
“จรินทร์”ปลัดแรงงาน เผย หลัง 31 มี.ค. 61 ต่างด้าวผิด กม.ไม่มีในไทย ย้ํา รัฐบาลตั้งใจนําแรงงานเข้าสู่ระบบ ให้ความคุ้มครองตามกฎหมายไทยและระหว่างประเทศ ทุกหน่วยเกี่ยวข้องพยายามทํางานร่วมอย่างเต็มที่ หวังลดระดับเทียร์ สามารถส่งออกสินค้าประมงได้ราบรื่น
นายจรินทร์ จักกะพาก ปลัดกระทรวงแรงงาน ให้การต้อนรับนายปีเตอร์ เฮมอนด์ อัครราชทูต
ที่ปรึกษา และคณะ สถานเอกอัครราชทูตสหรัฐอเมริกาประจําประเทศไทย ณ ห้องประชุมปลัดกระทรวงแรงงาน ชั้น 7 อาคารกระทรวงแรงงาน ในโอกาสเข้าเยี่ยมคารวะและหารือแลกเปลี่ยนความคิดเห็นร่วมกันต่อการแก้ไขปัญหาแรงงานด้านแรงงาน เพื่อขจัดการใช้แรงงานเด็ก แรงงานบังคับ และการค้ามนุษย์ด้านแรงงาน ซึ่งในสัปดาห์หน้าสภาสหรัฐจะส่งเจ้าหน้าที่มาติดตามความก้าวหน้าการดําเนินงานการบริหารจัดการแรงงานต่างด้าวของไทย แรงงานประมง และแรงงานบังคับ
ปลัดกระทรวงแรงงงาน กล่าวว่า รัฐบาลไทยมีความตั้งใจอย่างยิ่งที่จะแก้ไขปัญหาดังกล่าวซึ่งภายหลังวันที่ 31 มีนาคม 2561 แรงงานต่างด้าวที่ผิดกฎหมายจะไม่มีในประเทศไทย โดยทุกคน จะได้รับการเข้าสู่ระบบการพิสูจน์ตัวตน และได้รับสัญชาติจากประเทศต้นทางซึ่งได้ดําเนินการอยู่ในขณะนี้ เมื่อแรงงานต่างด้าวได้เข้าสู่ระบบที่ถูกต้องแล้วก็จะสามารถให้ความคุ้มครองตามกฎหมายไทยได้ รวมทั้งกฎหมายระหว่างประเทศด้วย เพื่อไม่ให้ถูกละเมิดสิทธิ ขณะเดียวกันยังได้ให้ความสําคัญกับการคุ้มครองแรงงานประมง เนื่องจากสภาพการทํางานในปัจจุบันค่อนข้างล่อแหลม ซึ่งกระทรวงแรงงานจะให้การดูแลแรงงานอย่างดีที่สุด อาทิ ให้มีการทําสัญญาการจ้างงาน การจ่ายค่าจ้างแรงงานประมงผ่านบัญชีธนาคาร รวมทั้งกําหนดสวัสดิการบนเรือที่ควรจะได้รับ เป็นต้น ทั้งนี้ การดําเนินการต่างๆ ของรัฐบาลไทย ไม่เพียงแค่กระทรวงแรงงานหน่วยเดียวยังมีหลายหน่วยงานที่เกี่ยวข้องทํางานร่วมกัน ได้แก่ กรมประมง กรมเจ้าท่า กระทรวงการพัฒนาสังคมและความมั่นคงของมนุษย์ และกระทรวงการต่างประเทศ เป็นต้น ซึ่งทั้งหมดเป็นความพยายามที่ต้องการปลด Tier เพื่อลดข้อจํากัดด้านสิทธิในการส่งออกสินค้าประมงของไทยให้ราบรื่นและได้รับการยอมรับจากนานาชาติ
กระทรวงแรงงาน ให้ความสําคัญกับการป้องกันและแก้ไขปัญหาการค้ามนุษย์ด้านแรงงาน โดยมุ่งเน้นขับเคลื่อนและบูรณาการทํางานกับหน่วยงานที่เกี่ยวข้องให้มีประสิทธิภาพ ซึ่งในด้านการบังคับใช้นั้นได้บังคับใช้กฎหมายกับผู้กระทําผิดอย่างเคร่งครัดโดยให้น้ําหนักกับการตรวจแรงงานกลุ่มเสี่ยงในรูปแบบทีมสหวิชาชีพ นอกจากนี้ ยังได้ประกาศใช้พระราชกําหนดการบริหารจัดการการทํางานของคนต่างด้าว พ.ศ.2560 โดยเน้นการจัดระเบียบ ป้องกัน เยียวยา บังคับใช้กฎหมาย ให้ความคุ้มครอง อํานวยความสะดวกนายจ้างและแรงงาน ส่งเสริมความร่วมมือกับภาคส่วนที่เกี่ยวข้อง ซึ่งขณะนี้ อยู่ระหว่างการออกกฎหมายลําดับรอง 10 ฉบับ
--------------------------------------
กองเผยแพร่และประชาสัมพันธ์/
ชนินทร เพ็ชรทับ – ข่าว/
สมภพ ศีลบุตร – ภาพ/
15 พฤศจิกายน 2560